Source: http://docplayer.fi/134889-Kemionsaaren-nordana-lovbolen-tuulivoimapuisto-maisema-ja-kulttuuriymparistoselvityksen-paivitys-egentliga-finlands-energi-ab-efe.html
Timestamp: 2017-12-12 16:49:08+00:00
Document Index: 10572879

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KEMIÖNSAAREN NORDANÅ-LÖVBÖLEN TUULIVOIMAPUISTO Maisema- ja kulttuuriympäristöselvityksen päivitys. Egentliga Finlands Energi Ab (EFE) - PDF
Download "KEMIÖNSAAREN NORDANÅ-LÖVBÖLEN TUULIVOIMAPUISTO Maisema- ja kulttuuriympäristöselvityksen päivitys. Egentliga Finlands Energi Ab (EFE)"
1 KEMIÖNSAAREN NORDANÅ-LÖVBÖLEN TUULIVOIMAPUISTO Maisema- ja kulttuuriympäristöselvityksen päivitys Egentliga Finlands Energi Ab (EFE)
2 1 Taustaa Tämä maisema- ja kulttuuriympäristöselvityksen päivitys on laadittu täydentämään Kemiönsaaren Nordanå- Lövbölen tuulivoimapuiston ympäristövaikutusten arviointiselostuksen maisemaa ja kulttuuriympäristöä koskevia selvityksiä. YVA:n jälkeen on selvitetty mm. tuulivoimapuiston vaikutuksia eliöstöön, kuten lepakkojen muuttoon, metson soidinalueisiin ja kalasääksen pesiin sekä täydennetty arkeologista selvitystä. Lisäksi tärkeimpänä uutena selvityksenä on tehty meluselvitys uusien Ympäristöministeriön ohjeistuksien mukaisesti. Uuden tiedon pohjalta tuulivoimapuiston turbiinien sijaintia on optimoitu sekä niiden lukumäärää vähennetty haittavaikutusten minimoimiseksi. Laajassa mittakaavassa muutokset tuulipuiston layoutissa eivät aiheuta muutoksia arvioituihin vaikutuksiin. Muutoksilla ei myöskään juuri ole vaikutusta tuulivoimaloiden välittömässä läheisyydessä. Tuulivoimaloiden määrää on vähennetty, joten osa maastosta jää nyt koskemattomaksi. Muutoksilla on vaikutusta lähialueen näkymiin. Tästä syystä on päivitetty aikaisemmat kuvasovitteet sekä laadittu uusia kuvasovitteita, joiden tarkoituksena on tarkastella erityisesti vaikutuksia museokeskuksen kulttuuriympäristöinventoinnin kohteisiin. Raportin yhtenäisyyden vuoksi YVA-selostuksesta on kopioitu tähän raporttiin kaikki maisemaan ja kulttuuriympäristöön liittyvät osiot, vaikka niihin ei olisi tullut muutoksia. Kaikki uusi teksti on raportissa sinisellä. Kappaleen perässä on alkuperäisen YVA-selostuksen kappaleen numero. Tämän päivityksen on laatinut Sito Oy:ssa Marika Bremer.
3 2 Maisemaselvitys (6.1.5) Maisemaselvityksen maastotyöt tehtiin vuoden 2011 aikana. Maisemaselvityksen perusteella laadittiin maisema-analyysi. Selvitys on esitetty osana alueen nykytilan kuvausta. Maisemaselvityksen ja analyysin ovat laatineet maisema-arkkitehti Anni Järvitalo ja maisema-arkkitehti yo Hanna-Maria Piipponen. Selvitys on esitetty osana YVA-selostusta. Maisemaselvitys on päivitetty touko-kesäkuussa 2014, koska ELY:n antamassa lausunnossa ( ) yleiskaavaluonnoksesta ( ) mainittiin, että tuulivoimaloiden aiheuttamia vaikutuksia ympäröivien kyläympäristöjen arvoihin voitaisiin tarkastella perusteellisemmin. YVA-selostusta laadittaessa ei ollut vielä käytössä museokeskuksen laatimia kulttuuriympäristöinventointeja. Inventoinnit valmistuivat vuoden 2013 lopussa Havainnekuvat (6.1.6) Havainnekuvia (kuvasovitteita) on tehty kohdista, jotka maisemaselvityksen yhteydessä todettiin keskeisiksi näkymäalueiksi. Kuvasovitteet on laatinut EFE Oy. Tuulivoimaloiden kuvasovitteet on laadittu WindPro 2.8 ohjelmiston PHOTOMONTAGE-moduulilla. Sovitteissa on käytetty tuulivoimalatyyppien teknisiä tietoja niiden todellisesta ulkonäöstä ja mitoista. Sovitteet havainnollistavat tuulivoimaloiden kokoa ja sijoittumista maisemaan. Kuvasovitteiden laatimisessa on hyödynnetty tuulivoimaloiden suunniteltuja sijoituspaikkoja (koordinaatteja), kuvapisteen koordinaatteja, kuvaussuuntaa ja -korkeutta sekä maaston korkeusarvoja (maanmittauslaitoksen maastotietokanta). Valokuvasovitteet on laadittu siten, että tuulivoimalat ovat aina kääntyneet kohtisuoraan kameraa kohden, jolloin ne erottuvat parhaiten. Todellisuudessa tuulivoimaloiden suunta riippuu kulloinkin vallitsevasta tuulensuunnasta. Uusia kuvasovitteita laadittiin keväällä 2014, jotta voitiin tarkastella vaikutuksia kulttuuriympäristöinventoinnin kohteisiin. Museokeskuksen tietokantaan sovellettiin seuraavassa lueteltuja filttereitä: 1. Filtteri: Etäisyys, säde Efe sai Excel-tiedoston Kiinteistöt.xls, jossa on 555 inventoitua kohdetta max. 5 km säteellä ja 360 C projektialueen ympärillä. Kohteet on luokiteltu kolmeen luokkaan; Maisemallinen, Paikallinen ja Seudullinen. Kriteeriä käytettiin, koska tuulipuiston visuaaliset vaikutukset historiallisiin kohteisiin ovat hyvin rajoitetut yli 5 kilometrin etäisyydellä, kun otetaan huomioon maiseman kumpuileva ja usein metsäinen luonne Kemiön saaren tässä osassa. 2. Filtteri: rakennuksen ikä
4 Kriteerin sovellettiin, koska alueella on vain vähän arkkitehtonisesti merkittäviä maamerkkejä, jotka on rakennettu toisen maailmansodan jälkeen. Kohteiden listaa muokattiin Efen toimesta niin, että listalle jätettiin vain rakennukset, jotka on rakennettu ennen toista maailman sotaa (1939). Monet inventoinnin kohteet ovat kuitenkin ns. hybridejä. Esimerkiksi vain kellari on saattanut säilyä luvulta, mutta itse rakennus on rakennettu uudelleen toisen maailmansodan jälkeen tai jopa 70-luvulla. Lisäksi on muita kohteita, joissa vain yksi monista rakennuksista on 1800-luvulta ja se on ympäröity ladoilla ja varastorakennuksilla, jotka on rakennettu vuotta sitten. Näistä syistä johtuen listaa on muokattu käsin huomioiden kaikki kohteen kuvailutekstit. 3. Filtteri: Näkymäanalyysi Visuaalisten vaikutusten arviointiin on otettu mukaan vain ne rakennukset, joiden kohdalta ainakin yksi turbiini on nähtävissä napakorkeudesta ylöspäin. Tämä filtteri toteutettiin QGIS-ohjelmiston näkymäanalyysillä. (Lisätietoja näkymäanalyysin laskentamenetelmästä on erillisessä tiedostossa _EFE_NL_Viewshed_documentation_OJ.)
5 3 VAIKUTUKSET MAISEMAAN JA KULTTUURIYMPÄRISTÖÖN (9) 3.1 MAISEMAN YLEISPIIRTEET (9.1) Hankealue kuuluu maisemamaakuntajaossa (Ympäristöministeriön maisema-aluetyöryhmän mietintö, 1992) Lounaismaan maisemamaakunnan Lounaisrannikon ja Saaristomeren seutuun, jota voidaan pitää luonnonoloiltaan erikoispiirteisenä alueena ja johon kytkeytyy myös ainutlaatuisia kulttuuripiirteitä. Seudun topografiaa luonnehtii laajojen kallioalueiden ja suoralinjaisten ruhjelaaksojen vuorottelu. Saaristo voidaan jakaa luonnontieteellisin perustein ulko-, väli-, sisä- ja mannersaaristovyöhykkeisiin. Kemiönsaari sijoittuu sisäsaaristoon, jossa maata on merta enemmän ja merenlahdet ovat kapeita ja suojaisia. Hankealue sijoittuu metsäselänteelle Kemiönsaaren läntisiin sisäosiin, mutta lähimmillään jopa alle kilometrin etäisyydelle merenlahdista. Saaren sisäosat muistuttavat rannikon maisemarakennetta. Saarella on muutamia viljeltyjä pitkänomaisia murroslaaksoja, joita rajaavat kallioiset metsäselänteet ja - saarekkeet. Topografia on vaihtelevaa ja korkeimmat alueet saarella nousevat 69 metriä merenpinnan yläpuolelle. Laaksot ovat melko tasaisia ja pitkänomaisia verkostoja muodostavia savitasankoja, jotka ovat viljelykäytössä. Nordanå-Lövbölen hankealueella maa-aines on pääosin kallioista ja paikoin runsaskivistä karkeaa hietaa, hiekkaa ja soraa. Sora ja hiekkakerrostumat ovat Kemiön saaren keskiosissa III- Salpausselän kerrostumia ja etelässä Dragsfjärdissä II- Salpausselän läntisimpiä kerrostumia. Metsäkuviot vaihtelevat paljon ja selänteillä karut männiköt ovat tyypillisiä. Metsänkasvu on hitaampaa kuin mannermaalla ja puuston korkeus jää yleisesti alle 20 metrin. Metsänpohjat ovat herkkiä kulutukselle. Reunavyöhykkeet ovat vaihtelevia ja ne luovat selkeät reunat peltoaukeille. Asutus on perinteisesti keskittynyt reunavyöhykkeille ja metsäsaarekkeisiin, mutta loma-asutusta on runsaasti rannoilla. Hankealueen pohjoisosissa/pohjoispuolella olevat louhosalueet vaikuttavat lähimaisemaan. Länsipuolella sijaitsee puolustusvoimien tukikohta. Hankealueen läheisyydessä on useita asuin- ja lomarakennuksia kilometrin säteellä. Saariston maisemakuva on hyvin vaihteleva ja siihen vaikuttavat mm. saaristovyöhyke, saarten koko ja kasvillisuus, vuodenaika ja luonnontilaisuus. Saariston maisemakuva on yleisesti ottaen herkkä ja sen sietokyky muutoksille ja maisemahäiriöille on heikko. Manner- ja sisäsaaristossa sietokyky on kuitenkin tavallisesti parempi kuin väli- ja ulkosaaristossa. Maisemakuvassa tapahtuvat muutokset saattavat vaikuttaa hyvinkin laajalle alueelle ja vaihtelevasta maastosta johtuen tuulivoimaloiden näkyminen eri maastokohdissa vaihtelee paljon. Maiseman hierarkkisia kohtia ovat maamerkit, jotka erottuvat maisemakuvassa ja kiinnittävät katseen huomion, esimerkkeinä mm. Kemiön kirkko ja Dragsfjärdin kirkko. Lisäksi tarkastelualueella on useita olemassa olevia telemastoja, joista osa sijaitsee hyvinkin näkyvillä paikoilla.
6 3.1.1 Kulttuuriperintö (9.1.1) Maiseman kulttuuriperintökohteiden sijoittuminen on osoitettu liitekartalla (YVA-selostuksen liite 2). Hankealue sijaitsee Lounais-Suomen kulttuurihistoriallisesti rikkaalla alueella, jossa on useita arvokkaaksi luokiteltuja maisema- ja kulttuuriympäristöalueita Valtakunnallisesti arvokkaat maisema-alueet (9.1.2) Hankkeen tarkasteluvyöhykkeellä sijaitsee neljä Valtioneuvoston periaatepäätöksessä (1995) valtakunnallisesti arvokkaaksi osoitettua maisema-aluetta: Saaristomeren kulttuurimaisemat, Airisto-Seili, Paimion jokilaakso sekä Uskelan- ja Halikonjoen laaksot. Näistä saaristomeren kulttuurimaisemat sijaitsevat hankealuetta lähinnä. Alueiden tarkemmat kuvaukset on esitetty alla. Saaristomeren kulttuurimaisemat. Useat pienemmät osa-alueet muodostavat yhdessä Saaristomeren maisema-alueen Dragsfjärdin, Korppoon ja Nauvon alueilla. Näistä hankkeen tarkasteluvyöhykkeellä sijaitsevat mm. Högsåran, Söderön ja Holman, sekä Tunnhamnin ja Aspskärin kulttuurimaisemat. Maisemaalue sijaitsee Saaristomeren kansallispuiston yhteistoiminta-alueella ja osa saarista kuuluu kansallispuistoon. Saaristomeren maisema-alueella kaunis luonto yhdistyy perinteisen saaristolaisasutuksen ja luontaistalouden muovaamaan kulttuurimaisemaan ainutlaatuisella tavalla. Saaristomeren kulttuurimaisemat edustavat ennen kaikkea ulkosaariston luontoa ja kulttuuripiirteitä. Hankkeen tarkastelualueella Äspskärin-Tunnhamnin saariryhmä edustaa Saaristomerelle ominaista ulkosaaristotyyppiä ja Högsåran seutu välisaaristoa, jossa on havaittavissa sekä ulko- että sisäsaariston piirteitä. Maisema-alueen saariryhmät ovat osa Gullkronan vajoamaa, jota murtumalinjat rajaavat idässä ja pohjoisessa. Salpausselkiin kuuluvia saaria sekä Högsåran saariryhmiä lukuun ottamatta lehtimetsät, tavallisimmin mereiset koivumetsät ovat vallitsevia. Högsara on mäntymetsien valta-aluetta. Kuusikoita on hyvin vähän. Perinteinen karjatalous on jättänyt jälkensä saarten luontoon. Kyliä tai yksittäisiä taloja ulkorakennuksineen on jokaisella saariryhmistä. Asutus on peräisin jo keskiajalta ja alueella on lukuisia muinaismuistoja. Kylät ovat ryhmittyneet satamapaikkojen ympärille. Högsåran ja Tunnhamn-Aspskärin kulttuurimaisemat lukeutuvat lisäksi Varsinais-Suomen maakunnallisesti arvokkaisiin maisema-alueisiin. Tunnhamn-Aspskärin osalta maakunnan rajaus on hieman suppeampi ja Högsåran osalta laajempi kuin valtakunnallisesti osoitettu rajaus. Saaristomeri on lisäksi yksi Suomen kansallismaisemista. Airiston ja Seilin maisema-alue. Airiston selkä Turusta länteen johtavan laivareitin varrella on Lounaisrannikon ja Saaristomeren seudun tunnetuimpia maisemanähtävyyksiä, jolle luonteenomaisia ovat kapeat salmet ja avarat selät sekä lukuisat saaret ja luodot. Airiston selkä on syntynyt kallioperän
7 hautamaiseen vajoamaan. Saaret ovat kallioisia. Suurimpien saarten lakiosat kasvavat mäntymetsiä, mutta rehevimmillä paikoilla on myös lehtimetsiä. Seilin saari erottuu harmailta, tuulen pieksämien männiköiden peittämistä kallioluodoista vehreänä jaloine lehtipuineen ja niittyineen. Airiston selän historialliset tapahtumat liittyvät vanhaan laivaväylään, jonka kautta Varsinais-Suomen rannikolle on suuntautunut useita valloitus- ja hävitysretkiä. Tunnetuimman saaren, Seilin historia on osa maamme sairaanhoitolaitoksen vaiheita. Vuosina siellä toimi Suomen ensimmäinen leprasairaala ja vuosina valtion mielisairaala. Haverössä ja muillakin saarilla on saariston pienimuotoisia saaristolaisia viljelytiloja. Airiston ja Seilin maisema-alue lukeutuu myös Varsinais-Suomen maakunnallisesti arvokkaisiin maisemaalueisiin. Maakunnallinen rajaus on valtakunnallista jonkin verran laajempi. Etäisyys hankealueesta on noin 24 km. Paimionjokilaakso on edustava lounaisen viljelyseudun jokilaakson viljelymaisema kartanoineen ja ryhmäkylineen, joka ulottuu Paimionlahdelta ylös jokivartta Tarvasjoen kirkonkylään. Jokilaakson viljelykset rajautuvat jyrkästi kohoaviin metsäselänteisiin. Paimionjoen halkoma laaja yhtenäinen viljelyalue ja sen perinteinen asutus ovat maiseman keskeiset elementit. Alueelta on löydetty jäänteitä sekä kivi- että pronssikautisesta asutuksesta. Pysyvä asutus vakiintui tienoolle 1300-luvulla, jolloin maatalouden ohella harjoitettiin vilkasta merenkulkua ja laivanrakennusta. Vanha kartanokulttuuri leimaa Paimion kirkonkylän eteläpuolista aluetta. Wiksbergin kartano, joka mainitaan jo 1400-luvulta, sijaitsee joen länsipuolella mäenrinteessä. Kartanolta avautuu näköala yli viljelysten ja Paimionlahden. Myös Paimionlahden itärannalta sijaitsevan Meltolan kartanon historia ulottuu 1400-luvulle. Maatalous on alueella edelleen tärkeä elinkeino. Paimionjoen kosket ovat luoneet edellytykset varhaiselle teollisuudelle. Aiemmin vesivoimaa hyödynsivät myllyt, ja nykyään joessa on kolme voimalaitosta. Etäisyys hankealueesta on 26 km. Uskelan- ja Halikonjoen laaksot edustavat Lounaisen viljelyseudun kulttuurimaisemaa, jota laajat peltoaukeat, vauraat maatilat ja vanhat kartanot puistoineen luonnehtivat. Syvälle maaperään kaivautuneet jokiuomat halkovat loivasti kumpuilevia laajoja viljelyksiä. Peltoalueita reunustavat metsäiset mäet. Muinaisen merenpohjan paksut savikerrostumat peittävät laajoja alueita. Rehevässä Halikonlahdessa on laajoja suistomaita. Runsaat esihistorialliset löydöt osoittavat muinaista vaurautta ja vilkasta kaupankäyntiä. Uskela on lisäksi maamme vanhimpia kirkollisesta järjestäytyneitä alueita. Etäisyys hankealueesta on 24 km Maakunnallisesti merkittävät maisema-alueet (9.1.3) Osa hankealueen tarkasteluvyöhykkeellä sijaitsevista Varsinais-Suomen maakunnallisesti merkittävistä maisema-alueista on esitelty valtakunnallisesti merkittävien maisema-alueiden yhteydessä. Näitä ovat:
8 Högsåran kulttuurimaisema-alue, Tunnhamn-Aspskärin kulttuurimaisema-alue sekä Airiston-Seilin maisema-alue. Maakunnallisesti osoitetut rajaukset poikkeavat jonkin verran valtakunnallisista rajauksista. Lisäksi Varsinais-Suomen maakunnallisesti merkittäviin maisema-alueisiin lukeutuu Sauvon kulttuurimaisema-alue, joka edustaa lounaisrannikon kulttuurimaisemaa. Viljelyksessä olevat savilaaksot vuorottelevat jyrkkien kallioselänteiden kanssa. Pitkä maankäytön historia näkyy Sauvon maisemassa ja suuri osa pelloista on yhä viljelyksessä tai laidunmaana. Topografia on vaihtelevaa ja näkymät ovat pitkiä ja mielenkiintoisia. Rakennuskanta alueella on vanhaa ja hyvin säilynyttä. Puutarhakulttuuri on ollut alueella rikasta ja se on edelleen monimuotoista ja runsasta. Maisema-alueella on lisäksi useita muinaismuistolöytöjä. Etäisyys hankealueesta on noin 20 kilometriä. Uudenmaan osalta 2. vaihemaakuntakaavan maakuntakaavaehdotus oli nähtävillä kesällä Maakuntakaavan uudistamisen tausta-aineistoihin lukeutuu myös kulttuuriympäristöselvitys, joka oli syksyllä 2011 luonnosvaiheessa ja lausuntokierroksella. Maakunnallisesti merkittävät maisema-alueet ja kulttuuriympäristöt eroavat osittain voimassa olevan kaavan alueista. Luonnoksessa osa alueista on jäänyt pois ja osan rajausta on laajennettu (Uusimaa, luonnos 2011: Tenala-Bromarv -kulttuurimaisema, Olsbölen kartano, Kvigosin entiset torpat) Valtakunnallisesti arvokkaat rakennetut kulttuuriympäristöt (RKY 2009) (9.1.4) Ohessa on luettelo ja kuvaukset hankealueesta alle 20 kilometrin säteellä sijaitsevista valtakunnallisesti arvokkaista rakennetuista kulttuuriympäristöistä km etäisyydellä hankealueesta: Kemiönsaari Björkbodan ruukinalue on monipuolinen historiallinen ruukkiympäristö, joka kuvastaa hyvin ruukkiyhdyskunnan hierarkkista järjestystä. Ruukinkartano kuuluu maamme merkittävimpiin kustavilaisiin kartanorakennuksiin. Björkbodan ruukinalue sijaitsee Björkbodan järven pohjukassa viljelysmaiseman ympäröimänä. Sagalundin kotiseutumuseo on yksi maamme vanhimmista kotiseutumuseoista, joka esittelee Suomen ruotsinkielisen rannikkoseudun talonpoikaista rakennusperinnettä ja asumiskulttuuria. Kotiseutumuseon alueella on yli kaksikymmentä erilaista saariston ja rannikon vanhaa rakennusta. Ulkomuseon rakennukset on ryhmitelty Sagalundgårdenin, entisen Vrethallan emäntäkoulun, Vretan kansakoulun ja nuorisoseurantalon ympäristöön. Museo sijaitsee Kemiön taajaman länsiosassa, joka muodostuu Kemiön kirkonkylästä sekä Engelsbyn ja Vretan kylistä.
9 Sandön kartano sijaitsee Kemiön saaren luoteiskulmalla, Sauvon ja Kemiönsaaren erottavan salmen rannalla. Sandön kartanon päärakennus on mahdollisesti pystytetty vanhemman asuinrakennuksen kivijalalle, josta sen neliömäinen pohjamuoto periytyy. Sjölaxin kartano rakennuksineen, puistoineen ja peltoineen muodostaa merellisessä maisemassa luvun kartanokulttuuria ja -rakentamista kuvastavan kokonaisuuden. Säterikartanon paikan ohittavan merireitin historialliseen merkitykseen viittaavat lukuisat pronssi- ja rautakautiset hautaröykkiöt kartanon ympäristössä. Kartanon talouskeskus sijaitsee Kemiön saaren itärannalla muinaisen merenlahden, nykyisen peltolaakson pohjoisrinteellä. Kemiön kirkko ja pappila sijaitsevat Kemiön saaren keskiosassa mäkien rajaaman peltolaakson rinteessä. Ne muodostavat vanhan suurpitäjän historiallisen tunnuskuvan. Kemiön kirkkomaisemaan liittyy luvulla rakennettu kirkkoherranpappila keskiaikaisella pappilan tontilla. Sankarihauta-alue on toteutettu arkkitehti Erik Bryggmanin piirustusten mukaan Mäen rinteessä kirkon luoteispuolella oleva kivinen viljamakasiini vuodelta 1848 toimii kotiseutumuseona. Västanfjärdin uusi ja vanha kirkko kuvastavat Kemiön laajaan kirkkopitäjään 1700-luvun lopulla perustetun saarnahuonekunnan ja 1900-luvun alussa itsenäistyneen seurakunnan kirkkorakentamista. Kahdelta eri aikakaudelta peräisin olevat 1700-luvun punamullattu puukirkko ja 1900-luvun alun kansallisromanttinen kivikirkko muodostavat hyvin säilyneen kirkkoympäristön. Kemiön saaren eteläosassa sijaitseva Västanfjärdin kirkonmäki ja kirkonkylä ovat rakentuneet kapean merenlahden pohjukan rinteisiin. Dragsfjärdin kirkko ympäristöineen sijaitsee Dragsfjärd-järven ja Norrfjärdenin merenlahden välisellä kapealla kannaksella luvun lounaissuomalainen ristikirkko kuluu kirkonrakentaja Antti Piimäsen keskeisiin töihin. Kirkon lähiympäristö julkisine rakennuksineen on hyvin säilynyt 1900-luvun alkupuolen kirkonkylämiljöö. Turunmaan rannikon kalkkilouhokset ja Paraisten kalkkitehdas, Vestlaxin kalkkitehdas Kemiönsaaren Vestlaxin kalkkilouhos kuvastaa alueella vuosisatoja jatkunutta kalkinlouhinnan ja -tuotannon perinnettä. Vestlaxin vanhat louhokset, joista on louhittu kalkkia 1500-luvulta lähtien muodostavat huomattavan nähtävyyden. Satamapaikkaan liittyy myös sahateollisuuden muistoja. Taalintehtaan historiallinen teollisuusalue on rakentunut yli kolmensadan vuoden aikana vaatimattomasta masuunista laajaksi rautateollisuusyhdyskunnaksi. Taalintehdas kuuluu 1600-luvun suurvalta-ajan varhaisiin rautaruukkeihin ja se on liittynyt Länsi-Uudenmaan teollisuushistoriallisesti merkittävän ruukkiketjuun. Eriaikaisten teollisuus-, tuotanto- ja varastorakennusten lisäksi Taalintehtaalla on joukko työväenasuinrakennuksia ja -asuinalueita 1700-luvulta nykypäiviin sekä muita yhdyskunnan julkisia rakennuksia. Teollisuuden kasvusta huolimatta vanha ruukinmiljöö slagitiilisine rakennuksineen muodostaa edelleen alueen hyvin säilyneen historiallisen ja taajamakuvallisen ytimen. Taalintehtaan poikkeuksellisen
10 pitkästä historiallisesta jatkuvuudesta kertoo se, että se on vanhoista ruukeistamme viimeinen, jossa toimii edelleen rautatehdas. Länsi-Turunmaa Atun kartanoympäristö on poikkeuksellinen kartanotalouden ja siihen liittyneen teollisuustoiminnan muovaama historiallinen ympäristö. Atun kartanon teollisuushistoria on pitkä ja monipuolinen ja koostuu mm. kaivos- ja sahatuotannosta. Atun lukuisat rakennukset sijaitsevat hajallaan pienipiirteisessä saaristomaisemassa, jossa pienet peltoaukeat ja matalaa puuta kasvavat metsäsaarekkeet vuorottelevat km etäisyydellä hankealueesta: Salo Tessvärin kartano on yksi Halikonlahdelle ja Perniönjoelle johtavan vesireitin varrella sijaitsevista kartanoista. Halikonlahden seutu on ollut rautakaudelta asti vanha asutuksen, liikenteen ja kaupan ydinalue, myös yksi maamme merkittävimmistä kartanokeskittymistä. Kartanon talouskeskus on komea ja kokonaisuudessaan hyvin säilynyt 1800-luvun kartanoympäristö saaristolaisolosuhteissa Strömman kanava edustaa kanavarakentamisen alkuvaihetta ja sillä on huomattava asema rannikon teollisuus- ja liikennehistoriassa. Kanava yhdistää Suomenlahdella Teijonselän ja Finnarinselän Kemiönsaaren ja Salon rajalla, jossa lähes ainoana paikkana Suomessa voi havaita vuorovesien vaihtelun. Strömma on kapein kohta Kemiönsaaren ja mantereen välillä. Kanavan ympärille muodostuneeseen yhdyskuntaan liittynyttä rakennuskantaa on säilynyt kanavien väliin jäävällä saarella. Merenlahden kaakkoisrannalla on viljelymaiseman ympäröimä Strömman kartanon talouskeskus, jossa päärakennus on vanhimmilta osiltaan 1830-luvulta. Mathildedalin ruukkiyhdyskunta on myöhäinen, vuodesta 1852 alkaen raudan tuotantoon ja erilaisten metallitarvikkeiden valmistukseen erikoistunut ruukki. Teijon ruukkiin läheisesti liittyvässä Mathildedalissa on säilynyt uudisrakentamisesta huolimatta edustava ruukkiyhdyskunta eri-ikäisine tuotanto- ja asuinrakennuksineen. Ruukin aluetta on muutettu matkailu- ja vapaa-ajankäyttöön. Turunmaan rannikon kalkkilouhokset ja Paraisten kalkkitehdas, Förbyn kalkkilouhos. Förbyn kalkkilouhos ja -tehdas sijaitsevat Isossaluodossa, jossa on noin 500 metriä pitkä kalkkikiviesiintymä. Förbyn louhos on perustettu 1881 ja alueella on säilynyt jyrkkäreunaisten avolouhosten lisäksi kaivostorni. Sauvo Karunan kartano ympäristöineen on tärkeitä varsinaissuomalaisia 1500-luvun kartanoita ja yksi Sauvon pitäjän monista historiallisista kartanoista. Kartanon 1500-luvun puolivälissä rakennettu päärakennus on Siuntion Sjundbyn ohella vanhimpia asuinkartanoita maassamme. Sauvonlahden läheisyydessä sijaitseva
11 kartano puistoineen, kirkkoineen ja talousrakennuksineen on monipuolinen ja ajallisesti kerroksinen kartanokulttuurista kertova kokonaisuus. Kemiönsaari Kiilan kylä sijaitsee Kemiön pohjoisosassa, ns. Suomenkulmalla. Kylä ja lähipellot muodostavat laajan, mäkiharjanteisiin rajautuvan maiseman. Tilakeskukset ovat säilyneet vanhoilla kylätonteilla. Kylän rintapelto on raivattu merenlahtien väliselle kannakselle ja itse kylä on keskittynyt kyläpellon pohjoislaidalla olevalle matalalle harjanteelle. Kylässä on säilynyt edustava ryhmäkylämiljöö, jossa talonpoikainen rakennuskanta on 1800-luvun loppupuolelta ja 1900-luvun alkupuolelta. Kemiönsaaren ulkosaariston kyläasutus, Högsåra Kemiönsaaren ulkosaarilla Saaristomerelle ominainen asutus ja kylän vakiintunut rakenne on erinomaisesti edustettuna Högsåran, Holman ja Rosalan saarten kylissä. Jo keskiajalla asutetuilla kylillä on pitkä asutushistoria ja ne edustavat monipuolisesti alueen historiallisia elinkeinoja kalastusta, merenkulkua ja matkailua. Saaristomeren kyläympäristöt muodostuvat keskiajalta periytyvästä, pysyvästä merellisten elinkeinojen synnyttämästä saaristolaisasutuksesta. Monet ulko- ja välisaariston kylistä ovat säilyneet yhtenäisinä kokonaisuuksina punamullattuine rakennuksineen. Tyypilliseen saaristokylään kuuluvat asuin- ja talousrakennusten ohella satama laitureineen ja aallonmurtajineen, ranta-aittoineen ja venesuojineen sekä peltotilkut kiviaitoineen. Kylien syntyyn ovat kalastuksen lisäksi vaikuttaneet saarten ohi kulkeneet merireitit ja laivaväylät. Myöhemmin saarille on rakennettu myös matkailuelinkeinon ja kesäasutuksen tarvitsemaa rakennuskantaa. Högsåran luotsi- ja kalastajakylän rakennuskanta muodostuu maatilojen asuinrakennuksista ja sataman venevajoista ja sille on antanut leimansa myös kylän pitkä täysihoitolaperinne. Niityillä on tärkeä merkitys kylän kulttuurimaisemalle. Kylän elinkeinot ovat liittyneet merenkulkuun ja myöhemmin matkailuun, kalastus ja maanviljely ovat olleet pienimuotoista. Länsi-Turunmaa Kuitian kartanolinnan rakennuskanta ja puistomainen ympäristö muodostavat rikkaan ja ajallisesti syvän kulttuurihistoriallisen kokonaisuuden. Keskiajan tai 1500-luvun asumisesta kertova rakennuskanta on Suomesta lähes tyystin hävinnyt ja Kuitia on yksi noin puolesta tusinasta ylemmän aateliston, Hornien tai Flemingien rakennuttamasta kivisestä asuinkartanosta, jotka ovat säilyneet todisteena noiden vuosisatojen rakentamis- ja asumistapojen kehityksestä. Kuitian keskiaikainen kartanolinna sijaitsee Lemlahden saarella Länsi-Turunmaan itäisessä saaristossa. Peltomaiden keskeltä nousevalla kumpareella on keskiaikainen harmaakivilinna, ja 1800-luvulla rakennettu kartanorakennus sekä kaksi muuta asuinrakennusta. Keskiaikaisen linnan vaiheet kietoutuvat
12 tiiviisti maamme suurmieshistoriaan, ennen kaikkea sen rakennuttaneen Fleming -suvun kautta. Kuitia on edelleen toimiva maatila. Talousrakennukset ja työväen asunnot ovat ryhmittyneet piha-aukion jatkeena olevalle harjanteelle ja mäelle. Kartanon oma hautausmaa on aidattu meren rannalle km etäisyydellä hankealueesta: Sauvo: Paddaisten kartano; Sauvon kirkko; Sauvon osuuskauppa ja apteekki Salo: Angelniemen kirkkoniemi; Teijon ruukinalue Kemiönsaari: Hiittisten kirkonkylä; Kemiönsaaren ulkosaariston kyläasutu: Holma Länsi-Turunmaa: Paraisten kirkko ja Vanha Malmi; Länsi-Turunmaan ulkosaariston kyläasutus: Stenskär, Gullkrona; Turunmaan rannikon kalkkilouhokset ja Paraisten kalkkitehdas: Simonbyn kalkkilouhos, Paraisten kalkin teollisuuslaitokset ja Limbergin - Skräbbölen kalkkilouhos km etäisyydellä hankealueesta: Turku: Bryggmanin huvilat: Villa Staffans, Villa Solin, Villa Nuuttila; Brinkhallin kartano; Kakskerran kirkko; Turun hautausmaa siunauskappeleineen Kaarina: Kuusiston kirkkomaisema; Tuorlan maatalousoppilaitos; Kuusiston piispanlinnan rauniot ja Kuusiston kartano; Pukkilan kartanomuseo; Littoisten verkatehdas ja Kotimäen asuinalue; Piikkiön kirkko ja pappila Paimio: Wiksbergin kartano Salo: Perniönjokilaakson kartanot ja viljelymaisema: Ristikartano ja Pohjankartano, Yliskylä, Paarskylä ja Melkkilä; Perniön rautatieasemanseutu: viljasiilo; Perniön kirkko ja pappilat; Latokartanon historiallinen ympäristö Raasepori: Västankärrin kartano; Lindön kartanomaisema; Bromarvin kirkonkylän kesäasutus; Riilahden kartano Kemiönsaari: Kemiönsaaren ulkosaariston kyläasutus: Rosala ja Böle; Örön linnake Länsi-Turunmaa: Nauvon kirkko ja kirkonseutu; Seilin hospitaali Seudullisesti ja paikallisesti arvokkaat rakennukset (9.1.5) Varsinais-Suomen maakuntamuseo on laatinut rakennuskantaa koskevan kulttuuriympäristöinventoinnin, joka on valmistunut Kemiön osalta talvella Hankealueen läheisyydessä sijaitsee useita seudullisesti ja paikallisesti arvokkaita rakennuksia ja rakennusryhmiä. Lopullinen kulttuuriympäristöinventoinnin aineisto on valmistuntu vuoden 2013 lopulla ja Efe on saanut aineiston käyttöönsä Excel-tiedostona (Kiinteistöt.xls), jossa on 555 inventoitua kohdetta max. 5 km säteellä
13 hankealueesta. Kohteita ei ole varsinaisesti arvotettu mutta ne on luokiteltu kolmeen eri luokkaan: Maisemallinen, Paikallinen ja Seudullinen. Efe on karsinut kohteiden listaa kappaleessa kuvattujen filttereiden avulla Perinnemaisemat (9.1.6) Muiden kulttuurihistoriallisten kohteiden ohella hankealueen läheisyydessä ja hankkeen teoreettisella tarkastelualueella on useita inventoituja perinnemaisemia, jotka on luokiteltu valtakunnallisesti (V), maakunnallisesti (M) tai paikallisesti (P) arvokkaiksi. Perinnemaisemilla tarkoitetaan perinteisten maankäyttötapojen synnyttämiä maisematyyppejä ja ne jaetaan rakennettuihin perinnemaisemiin ja perinnebiotooppeihin. Perinnebiotoopit ovat perinteisen laidun-, niitto- ja kaskitalouden muovaamia luonnontyyppejä ja niihin lukeutuu muun muassa nummia, ketoja ja kallioketoja, niittyjä, ja rantaniittyjä, lehdesniittyjä, hakamaita, metsälaitumia. Perinnemaiseman arvoon vaikuttavat ensisijaisesti perinteisen maankäytön jatkuvuus, kasvisto ja kasvillisuus sekä uhanalaisten ja huomionarvoisten alueiden määrä. Alueen monipuolisuus, laajuus sekä maisemalliset ja kulttuurihistorialliset tekijät lisäävät arvoa. Saaristo on perinnemaisemien osalta erityispiirteinen alue maassamme, esimerkiksi lehdesniittyjä ei esiinny muualla maassamme ja nummistakin valtaosa sijaitsee Turunmaan saaristossa. Perinnemaisemat on osoitettu liitteessä 1 ja Kiinteät muinaisjäännökset (9.1.7) Hankealueella ja sen lähiympäristössä sijaitsee useita inventoituja kiinteitä muinaisjäännöksiä, kuten pronssikautisia hautapaikkoja ja kivikautisia asuinpaikkoja. Hankealueen ulkopuolella ei ole tehty systemaattista muinaisjäännösten inventointia, joten näiltä osin tiedot ovat puutteelliset. Hankealueelle ja sen läheisyyteen sijoittuvat (etäisyys alle 1 km) tunnetut kiinteät muinaisjäännöskohteet on lueteltu alla. Kohteiden kuvaukset ovat Museoviraston muinaisjäännösrekisteristä. Rosendalbäcken, pronssikautinen hautapaikka, hautaröykkiö, rauhoitusluokka 1 Mölnkärret, pronssikautinen hautapaikka, kaksi hautaröykkiötä, kumpikin omalla kallion laellaan, rauhoitusluokka 1 Kåddbölebrinken, kivikautinen asuinpaikka, mahdollinen muinaisjäännös, rauhoitusluokka 2 Kåddbölevägskälet, pronssikautinen ja /tai rautakautinen hautapaikka, kaksi tuhoutunutta hautaröykkiötä, rauhoitusluokka 3 Kälskärret, kivikautinen asuinpaikka, mahdollinen muinaisjäännös, rauhoitusluokka 2
14 Stormossen, kivikautinen asuinpaikka metsämaastossa, etelään Lemträskeniltä, rauhoitusluokka 2 Bötesberget, kivikautinen asuinpaikka Bötesbergetin ja Långnisbergetin laella, tuhoutunut, rauhoitusluokka 3 Kvarnmossen 1,kivikautinen asuinpaikka, rauhoitusluokka 2 Kvarnmossen 2, kivikautinen asuinpaikka loivassa rinteessä, rauhoitusluokka 2 Borgarslätten, kivikautinen asuinpaikka pienen suon läheisyydessä, rauhoitusluokka 2 Älgmossen, kivikautinen asuinpaikka, rauhoitusluokka 2 Lillfinnhofva, kivikautinen asuinpaikka, jota ympäröi pohjoisessa kallio ja etelässä koillisessa maastossa erottuva pieni jyrkkä rinne, joka mahdollisesti on muinaisranta, rauhoitusluokka 2 Oxmossen, kivikautinen asuinpaikka, rauhoitusluokka 2 Fröjdböle, pronssikautinen hautapaikka, avokalliolla kaksi röykkiötä, joista toinen tuhoutunut, rauhoitusluokka 1 Sandbacka, pronssikautinen ja/tai rautakautinen hautapaikka, hautaröykkiö hiekkakuopan läheisyydessä, rauhoitusluokka 2 Östra Nygård, pronssikautinen hautapaikka, hautaröykkiö, rauhoitusluokka 1 Bergholmsfjärden, pronssikautinen hautapaikka, kauniisti sijoittunut hautaröykkiö, rauhoitusluokka 1 Villonen, historiallinen kulkuväylä, Skinnarvikin vanha kivisilta sijaitsee puronotkelmassa nykyisestä tiestä 160 m länteen. Alueella on myös vanhan tien metsittynyttä uraa sillan molemmin puolin Skinnarvik, Lemnäsin kaivos, Skinnarvikin lasitehtaan tarpeisiin maasälpää tuottanut kaivos, raaka-aineen hankintapaikka Råudden, kivikautinen asuinpaikka, joka sijaitsee Skinnarvikin sotilasalueella, Lemträsketin järven etelärannalla, kallioisen metsäharjanteen länsireunalla Joulupukintien itäpuolella ja Råuddenintien molemmin puolin. Löytöalue on kalliokukkulan juurella hiekkarinteellä. Löydöt ovat tie- ja ojaleikkauksista. Rauhoitusluokka 2. Hankealueella on tehty muinaisjäännösinventointi toukokuussa 2012 (Mikroliitti 2012). Sen mukaan hankealueella sijaitsee useita muinaisjäännöksiä. Luettelo alla: Päivärinne, pronssikautinen hautapaikka, joka sijaitsee Skinnarvikin sotilasalueella, päätieltä noin kilometrin länteen, mäkialueen länsirinteellä olevalla kallioterassilla. Paikalla on kolme näyttävää isoa röykkiötä sekä useampia matalia kivilatomuksia. Rauhoitusluokka 1. Fladan, pronssikautinen hautapaikka, joka sijaitsee Skinnarvikin sotilasalueen länsirannalla olevalla kalliokukkulan korkeimmalla kohdalla, josta on näkymä Gullkronan aukolle lounaaseen. Hautaröykkiötä on hajotettu, kiviä on hajallaan ympäristössä. Rauhoitusluokka 2.
15 Kåddböle, varhaismetallikautinen asuinpaikka, joka sijaitsee Kåbölen kylässä laajan peltoaukean pohjoisreunassa, metsä-äestetyllä alueella. Alueella pienempiä esinelöytöjä. Paikalla tehdyistä koekaivauksista voidaan todeta, että löytömäärä oli vähäinen eikä selkeää kulttuurikerrosta havaittu. Kohde on pahoin tuhoutunut metsäaurauksessa. Rauhoitusluokka 2. Lemnästräsket, ajoittamaton kivirakenne, joka sijaitsee Skinnarvikin varikkoalueen itäosassa, Lemnästräsketin järven etelärannalla, rantakalliolla. Matala ja soikea kiviröykkiö. Rauhoitusluokka 2. Råudden 2, kivikautinen asuinpaikka, jonka ylitse kulkee Joulupukintie. Paikalta on löytynyt asuinpaikkalöytöjä tien ojaleikkauksista. Maaperä paikalla on melko karkeaa hiekkaa; selvästi asumisen likaamia kohtia ei vuonna 2011 tehdyssä tarkastuksessa havaittu. Rauhoitusluokka 2. Sunnanån ruukki, historiallinen rautaruukki, jota ryhdyttiin rakentamaan vuonna Paikalle valmistui huolellisesti rakennettu kivinen vasarapaja. Rohkeat investoinnit ja raudan hinnan lasku johtivat ruukin rakennusten purkuun 1800-luvun lopussa. Mahdollisia ruukkiin liittyviä rakenteita on voinut säilyä laajalla alueella. Rauhoitusluokka 2. Mellangård, pronssikautinen ja/tai rautakautinen hautapaikka, joka sijaitsee Östanån kylässä. Paikalla on huonokuntoinen kiviröykkiö suuren silmäkiven ympärillä, kapealla kalliokaistaleella, kalliojyrkänteen ja golfkentän lähellä. Rauhoitusluokka 2. Mattkärr södergård, moniperiodinen hautapaikka, kolme hyvässä kunnossa säilynyttä röykkiötä, rauhoitusluokka 2. Lillgård, pronssikautinen ja/tai rautakautinen hautapaikka, hautaröykkiö, rauhoitusluokka 1. Skinnarvikin lasitehdas, teollisuuskohde, tehdas toiminut vuosina , mahdollinen muinaisjäännös, rauhoitusluokkaa ei määritelty. Kummelberget Skinnarvik, raaka-aineen hankintapaikka, joka sijaitsee Kummelberget-nimisen kalliokukkulan lounaisrinteellä. Paikka voi liittyä 1800-luvun lasitehtaan aikakauteen, mutta voi olla vanhempaakin perua. Alueella on kivikautisia asuinpaikkoja. Mahdollinen muinaisjäännös, rauhoitusluokka 2. Storängen, historiallinen kivirakenne, joka sijaitsee metsässä pienellä mäenkumpareella, mäen länsireunalla kalliopohjalla. Rakenne on H:n muotoinen luode-kaakkosuunnassa. Mahdollinen muinaisjäännös, rauhoitusluokka 2. Käddböle Västergård, pronssikautinen ja/tai rautakautinen hautapaikka, kaksi röykkiötä, mahdollinen muinaisjäännös, rauhoitusluokka 2. Täydentävä muinaisjäännösinventointi on laadittu Mikroliitti Oy:n toimesta huhtikuussa 2014 (Kuva 2). Täydennysinventoinnissa löytyi yksi huonokuntoisen hiilimiilun, jota ei ollut aiemmassa inventoinnissa. Muinaisjäännöskohteet on huomioitu hankesuunnitelmassa. Muinaisjäännöskohteille ei osoiteta toimintoja (turbiineja, tiestöä tai energiaverkkoa). Näin ollen hankkeella ei ole haitallisia vaikutuksia muinaisjäännöksiin. 110 kv voimajohtoyhteys (pohjoinen vaihtoehto) ylittää yhden muinaisjäännöskohteen. Kohteen arvot voidaan säilyttää pylvässijoittelulla.
16 Kuva 1. Arkeologiset kohteet hankealueella. Lähde: Mikroliitti Oy. Seuraavissa kuvissa on tarkempi ote mustalla rajatuista hankealueen osista. Kuva 2.Ote täydennysinventoinnista 2014, Mikroliitti Oy.
17 Kuva 3. Arkeologiset kohteet Stormossenin eteläpuolella. (Huom. karttaa ei ole päivitetty uudella tuulipuiston layoutilla.)
18 Kuva 4. Arkeologiset kohteet Brokärrin ympäristössä. (Huom. karttaa ei ole päivitetty uudella tuulipuiston layoutilla.) 3.2 HAITALLISTEN VAIKUTUSTEN LIEVENTÄMINEN (9.17) Hankkeen aiheuttamia visuaalisia vaikutuksia voidaan lieventää tuulivoimaloiden sijoituspaikan suunnittelulla, voimaloiden värityksellä sekä valaistuksella. Selkeä yhtenäinen voimaloiden ryhmä on maisemassa rauhallisempi, kuin useat hajanaisesti sijoitetut yksittäiset voimalat. Voimaloiden sijoittelulla voidaan vaikuttaa suotuisasti dominanssivyöhykkeen laajuuteen. Sijoittelu on huomioitu alustavassa sijoittelussa molemmissa vaihtoehdoissa (YVA-vaihe). Tuulivoimalan näkyvyyteen ympäröiville alueille ja yksittäisiin kohteisiin vaikuttavat osaltaan seudulla tehtävät metsänhoitotoimenpiteet. Hakkuiden myötä saattaa avautua uusia näkymäakseleita kohti tuulivoimaloita. Lähialueelta voidaan löytää tiettyjä tuulivoimaloiden näkyvyyden kannalta kriittisiä katselupisteitä, joissa metsien käsittelytoimenpiteiden valinnalla voidaan vähentää tai jopa estää tuulivoimaloiden rakentamisesta aiheutuvat maisemamuutokset. Voimaloiden huomiovalojen suhteen valaistus tulisi pitää minimissään ja pyrkiä suuntaamaan valot siten, että niiden näkyvyys alaspäin olisi mahdollisimman pieni.
19 Kun verrataan uusia visualisointeja YVA-selostukseen laadittuihin visualisointeihin, voidaan huomata, että visuaaliset vaikutukset ovat vähentyneet suurimmasta osasta katselupisteitä. Erityisesti pohjoisesta ja idästä näkyvät turbiinit on poistettu. Tämä tulee esiin erityisesti Nordvikin suunnasta katsottuna. Kaikki turbiinit jäävät nyt lähes kokonaan puuston taakse. Vähimmäisetäisyys asutukseen on kasvanut 3,7 kilometriin. Vain muutamat turbiinien lavat näkyvä kaukaa. Myös Påvalsbystä ja päätieltä katsottuna tuulipuisto jää piiloon. Nordanåsta katsottuna visuaalinen vaikutus on vähäisempi (esimerkiksi Skinnavikvägen) koska läntisen ja itäisen turbiiniryhmän väliin jää selvä avoin käytävä. Rosendal/Sunnanån suunnalta katsottuna visuaalinen vaikutus on kuitenkin hiukan intensiivisempi, koska turbiinit sijoittuvat aiempaa tiiviimmin. Voimajohtoaukeat pirstaloivat yhtenäisiä metsäaloja ja maisemakokonaisuuksia, jolloin on suositeltavaa, että voimajohdot sijoitetaan ympäristöön, jossa on jo ennestään maisemahäiriöitä. Voimajohtojen sijoittamisessa voi esimerkiksi hyödyntää olemassa olevia johtoaukeita. Pylväiden sijoittamista korkeimmille lakialueille tulisi välttää, samoin kuin lakialueen puuston hakkaamista. Kaukomaisemavaikutuksia vähentää myös mahdollisimman matalan pylväsrakenteen käyttäminen, mikäli se on sähköturvallisuuden ja muun maankäytön kannalta mahdollista. Muinaisjäännöskohteiden ympäristössä tulisi pyrkiä rakenteiden ja voimajohdon huolelliseen suunnitteluun. Tuulivoimaloiden ja voimajohtoreittien rakentaminen, metsän raivaaminen sekä voimaloiden huolto tulee tehdä siten, että muinaisjäännöskohteet otetaan huomioon niitä vahingoittamatta. Suunnittelussa tulee huolehtia, että rakentamisalueiden lähellä sijaitsevat muinaisjäännöskohteet säilyvät. 3.3 MAISEMA JA NÄKYMINEN (13.2) Maisemassa Stusnäsin ja Nordanå-Lövbölen hankkeiden toteuttaminen tarkoittaa käytännössä useampien voimaloiden näkymistä maisemakuvassa erityisesti katsottaessa Björkbodan peltoalueiden suunnasta sekä lännestä tai etelästä merialueelta katsottaessa. Erityisesti Björkbodan peltomaisemassa tuulivoimalat nousevat hallitsevaksi elementeiksi niiden sijoittuessa sekä avoimen peltoympäristön pohjois- että länsipuolelle. Muutoin maisemaan kohdistuvat yhteisvaikutukset eivät ole merkittävästi yksittäistä hanketta voimakkaampia. Gräsbölen tuulivoimalat erottuvat maisemassa yhdessä Stusnäsin ja Nordanå-Lövbölen tuulivoimapuistojen kanssa länsi tai eteläpuoleiselta merialueelta katsottaessa. Käytännössä tämä tarkoittaa sitä, että kaukomaisemassa erottuu useampia voimaloiden yläosia metsänrajan yläpuolella. Stusnäsin ja Gräsbölen tuulivoimapuistojen näkymäalueet on esitetty omassa YVA-selosuksen kuvassa 71. Näiden kahden tuulivoimapuiston näkymäalueet ovat varsin lähellä Nordanå-Lövbölen tuulivoimapuiston näkymäalueita johtuen siitä, että puistot sijaitsevat varsin lähellä toisiaan. Kaikkien kolmen tuulivoimapuiston
20 näkymäalueet on esitetty lisäksi YVA-selostuksen kuvassa 72. Uuden tuulipuiston layoutin mukainen näkymäanalyysi on laadittu keväällä Päivitetyt visualisoinnit Kuva 5. Havainnekuva Nordvikista hankealueelle. Tuulivoimalat eivät juuri kohoa selänteen puustosilhuetin yläpuolelle. Maisemallinen vaikutus on merkittävästi vähäisempi kuin aiemmassa vaihtoehdossa (VE1). Kuva 6. Havainnekuva Nordanåsta hankealueelle. Tuulivoimalat hallitsevat maisemaa, mutta niiden kanssa samassa näkymässä ei ole maiseman tai kulttuuriympäristön arvokohteita, joihin niillä olisi vaikutusta.
21 Kuva 7 ja Kuva 8. Havainnekuvat Sunnanåsta hankealueelle. Tästä suunnasta katsottuna tuulivoimaloiden vaikutus maisemaan on voimakas. Näkymässä ei kuitenkaan ole maiseman tai kulttuuriympäristön arvokohteita, joihin tuulivoimaloilla olisi vaikutusta. Kuva 9. Havainnekuva Påvalsbyn suunnasta hankealueelle. Tuulivoimalat eivät näy lainkaan vaan ne jäävät kokonaan puuston taakse.
22 3.3.2 Uudet visualisoinnit Kuva 10. Havainnekuva Genbölestä hankealueen suuntaan. Tuulivoimaloita ei voi nähdä tästä katselupisteestä. Kuva 11. Havainnekuva Högmosta hankealueelle. Tuulivoimalat muuttavat selvästi maisemaa, mutta etäisyyden takia ne eivät nouse dominoivaksi näkymässä. Kuvassa pellon reunassa näkyy kaksi kulttuuriympäristöselvityksessä paikallisesti arvokkaaksi luokiteltua kohdetta (tuulivoimalan N21 edessä ja N17 ja N18 välissä). Kuva 12. Havainnekuva Mariebergistä hankealueelle. Tuulivoimaloiden vaikutus maisemaan on hyvin vähäinen. Kuvassa oikealla näkyy kulttuuriympäristöselvityksessä paikallisesti arvokkaaksi luokiteltu kohde (854).
23 Kuva 13. Havainnekuva Norrgårdista hankealueelle. Tuulivoimalat eivät juuri muuta maisemaa. Suurin osa jää puustosaarekkeen taakse. Kolme vasemmanpuoleisinta ryhmittyvät näkymässä rauhallisesti riviin. Kuva 14. Havainnekuva Norrlångvikista hankealueelle. Tuulivoimalat jäävät lähes kokonaan selänteen puuston taakse. Tuulivoimaloilla ei ole vaikutusta maisemaan.
24 LIITE 1 Alkuperäisten havainnekuvien kuvauspaikat, uude merkitty liitekarttaan
GRÄSBÖLEN TUULIOIMAPUISTON MAISEMASELITYS 2 Sisällys Projektin esittely 4 Sijainti ja laajuus 4 Maiseman yleispiirteet 4 Maiseman historia 4 altakunnallisesti arvokkaat maisema-alueet 4 Maakunnallisesti
GRÄSBÖLEN TUULIVOIMAPUISTON MAISEMA- JA KULTTUURIYMPÄRISTÖSELVITYS PÄIVITYS, 20.9.2013 2 Sisällys Projektin esittely 4 Sijainti ja laajuus 4 Maiseman yleispiirteet 4 Maiseman historia 4 Valtakunnallisesti
Vastaanottaja Kemiönsaaren kunta Asiakirjatyyppi Osayleiskaavan selostus (kaavaluonnosvaihe) Päivämäärä lokakuu 2012 Työnumero 82138174-02 KEMIÖNSAAREN KUNTA NORDANÅ LÖVBÖLEN TUULIVOIMAPUISTON OSAYLEISKAAVA